JohanHeinsen/ENO huggingface dataset:
Aarhuus Stifts-Tidende, 1840-08-07
Da det imidlertid ikke er bekjendt, at Stadens hæderværdige Repræsentanter have paatænkt Noget i denne Retning, saa skulde Undertegnede, Borgere og Jndvaanere i Aarhuus, herved give sig den ærbødigste Frihed, at anmode den ærede Communalbestyrelse om, snarest mueligt at besørge affattet og underskrevet en Petition til den roeskildske Stænderforsamling, for derved at tilkjendegive, at ogsaa denne Stads Jndvaanere erkjende Nødvendigheden af en Statsforfatning med constitutionelle Garantier, der indrømmer Stænderne fuldstændig og afgjørende Medvirkning, fornemmelig i Finantsernes Bestyrelse." Bemeldte Forslag er af Communalbestyrelsen, under 4de dennes bleven indsendt til Hr. Stænderdeputeret H. P. Hansen, med følgende Skrivelse: dige Borgere anmodet os om at foranledige et andraJ vedlagte Forslag have 231 af denne Byes agtværgende indgivet til den roeskildske Stænderforsamling om statsretlige Garantier, fornemmeligen i den Hensigt at vise Samme hvorvidt et saadant Ønske ogsaa her almindelig maatte have gjort sig gieldende. Da imidlertid saadanne Andragender allerede der ere fremkomne, og der ikke vil gives Tid til betimelig at udfærdige noget andet saaledes som begjert, samt da vi maae være i Tvivl om og hvorvidt et Saadant herfra indgivet ville kunde have en lige Virkning som til de Jydske Stænder, eller om det ville tages i nogen Betragtning, saa tillade vi os at fremsende en troe Afskrift af det os tilsendte Forslag, og i det vi efter vor Overbeviisning maa tiltræde Samme, udhede vi os at De ville benytte det overeensstemmende med dets Øiemeed paa den Maade som De maatte finde hensigtsmæssigst."
Aarhuus Stifts-Tidende, 1840-08-07
Tvende Medlemmer af Communalbestyrelsen havde givet deres separate Paategning, saalydende: At Borgerrepræsentanterne for Aarhuus indsende til Stænderne et dem, fra endeel Borgere i Byen, tilhændekommet Forslag angaaende statsretlige Garantier, det billige vi fuldkomment hvis man kun indsendte det til Stænderforsamlingen for Jylland, men at vi skulde underskrive Forslaget som stemmende med vor Overbeviisning, det hverken kan eller ville vi tillade os i et saa indgribende Anliggende, hvis Følger vi ikke formaaer at beregne." Vi maatte desværre her gaae Glip af en Kunstnydelse som saa Mange havde glædet sig til, nemlig den af dHrr. Nielsen og Phister bebudede dramatisk declamatoriske Aftenunderholdning, paa Grund af, at Theatret benyttes, af det Müllerske Selskab, hvisaarsag de, efter i Onsdags Aftes at have givet en Forestilling i Randers for propfuldt Huus, ankom hertil i Gaarmorges og strax efter afreiste med Dampskibet til Sielland, hvor de paa Tirsdag agte, efter Løvte, at give en Forestilling i Slagelse. Af samme Grund ville vi heller ikke faae det andet kvnske Selskab hertil, om hvilket det hedder i Horsens Avis, at baade Damer og Herrer forstaae at fængsle Tilskuernes Opmærksomhed, og at de tvende Damer Fredstrup vilde pryde enhver Skueplads. Om den Yngste: Dandserinden, hedder det: "at hendes uomtvistelige Talent vil sikkert engang gjøre hendes Fædreland Ære." – Bjerg sangerne, 40 i Tallet, ere ankomne hertil i Dag, og ville allerede i Aften give deres Concert i Polyhymnas Locale.
Aarhuus Stifts-Tidende, 1840-08-07
Hr. Printzlaus Benefice er udsat til næste Onsdag.
Aarhuus Stifts-Tidende, 1840-08-07
Reisende. Med Dampskibet til Kallundborg: Kammerjunker Halling, Consul Jensen, kongl. Skuespillere Nielsen og Phister, Fabrikinspecteur Bierring m. Kone og Datter, Cand. theol. Fenger, Wulff, Kierkegaard og Allen, Studenterne Schmidt og Gradmann, Handelsbetjent Nørgaard, Madamerne Øllgaard, Brøndum, Snikker og Weywadt, Jfr. Petri, Sadelm. Bjørn.
Aarhuus Stifts-Tidende, 1840-08-07
Bekjendtgjørelser. Den 23de Juli d. A., efter 1/2 Aars tiltagende Svaghed og 3 Dages Sygeleie, bortkaldtes af Gud til det Bedre, ved en rolig Død, Avlsmand Jens Peter Stilling, i sin Alders 50de Aar; hvilket herved bekjendtgjøres for fraværende Slægt og Venner. De Mange, som anmodet ledsagede ham til hans sidste Hvilested, modtage herved fra mig og mine trende efterladte uforsørgede Børn den skjønsomste Tak. Fredericia, den 1ste August 1840. Den Afdødes efterladte Enke Mette Kirstine, sal. Stilling.
Aarhuus Stifts-Tidende, 1840-08-07
En stor Vocal-Concert. gives i Aften Kl. 8. af de 40 franske Bjergsangere, i Selskabet Polyhymnias Locale. Jndtil Kl. 4 er Entreen 3 Mk. Ved Indgangen Mk. Det nærmere erfares af Placaterne.
Aarhuus Stifts-Tidende, 1840-08-07
Tirsdagen den 25de dennes, om Eftermiddagen Kl. 2, lader Skibscapitain M. Raae heri Byen, formedelst Bopæls Forandring, ved Auction opbyde til Bortsalg : et udmærket solid og efter den nyere Construction forfærdiget complet Kobber=Brændeviinstøi paa 6 1/2 Tøndes Størrelse, en massiv støbt Jernrist, et nyt Støbekar af 3 Tom. Fyrreplanker og 30 Tønders Størrelse, 2de Mæskekar, 4re Ølkar, samt endeel Piber, Oxhoveder, Tønder og Ankere, endvidere. Kommoder, Sengeklæder, Borde, Stole, Kjøkkentøi, diverse Avlsredskaber, hvoriblandt en ny solid Arbeidsvogn med Jernaxler, 1 Vogn med 3 Agestole, 3 Plove, 2 Harver, 2de Tromler m.m.m. Auctionen afholdes i Reqvirentens Gaard No. 142 paa Middelgade, heri Byen. Aarhuus, den 6te August 1840. Fleischer.
Aarhuus Stifts-Tidende, 1840-08-07
Efter Begjæring af Commissionen for Aarhuus Fattigvæsen foretages Licitation i Fattig=Anstalten Onsdagen den 12te August førstkommende, om Eftermiddagen Kl. 3, over Reparation af Fattigstederne No. 235 paa Graven og Boden Nr. 247 paa Badstuegade. Conditioner og Overslag ere forinden til Eftersyn sammesteds. Hvilket herved bekjendtgjøres. Aarhuus, den 5te August 1840. Fleischer.
Aarhuus Stifts-Tidende, 1840-08-07
Foreløbig Bekjendtgjørelse. Den udmærkede Besætning der forefindes paa Friisholt Hovedgaard, bestaaende af Heste, Køer, Qvier, Stude, Faar og Sviin, samt Vogne, Seletøier, Meierie=, Bryghuus= og alle Slags Avlsredskaber, Sengeklæder, Linned, Kornsække, Kakkelovne, alle Slags Meubler, saasom: Chatoller, Sophaer, Borde, Stole og Speile, endvidere : Ege= og Fyrretømmer, vil blive bortsolgt ved 3de offentlige Auctioner i Løbet af August og September Maaned. Auctionsdagen skal nærmere blive bekjendtgjorte, og Godset er forinden til Eftersyn paa Friisholt.
Aarhuus Stifts-Tidende, 1840-08-07
Da det Rygte er udspredt, at Aarsagen, hvorfor de Herrer Jnstructeur Nielsen og Skuespiller Phister fra det kongelige Theater ikke her paa deres Kunstreise Trykt i Aarhuus Stiftsbogtrykkerie. give nogen Aftenunderholdning, er fordi jeg skal have forlangt 50 Rigsbankdaler for Overdragelsen af Theatret for en Aften, saa skylder jeg mig selv at erklære: at dette Rygte er ugrundet, idet jeg paa Hr. Overkrigscommissair Elmquists Anmodning om Theatrets Afbenyttelse, har givet til Svar, at jeg af Agtelse for saa store Kunstnere som de Herrer Nielsen og Phister, naar disse desangaaende henvendte sig til mig, var villig til at overdrage dem Theatret en Aften uden nogensomhelst Godtgjørelse. Hr. Overkrigscommissair Elmquist bedes herunder at bekræfte Sandheden af Ovenanførte. Aarhuus, den 6te August 1840. J. Müller,
Aarhuus Stifts-Tidende, 1840-08-07
Skuespildirecteur. At det Ovenanførte er aldeles saaledes som Hr. Skuespildirecteur Müller har anført, bevidnes af mig, som har havt det Hverv fra begge Sider at arrangere det Fornødne denne Sag angaaende. Elmquist.
Aarhuus Stifts-Tidende, 1840-08-07
Af Gaardmand Rasmus Sørensen paa Haxholm er anmeldt, at han sidstafvigte Fredag den 31te f. M., paa sin Mark har optaget en lysebruun stjernet Hest, omtrent 8 Aar gammel, med 4 hvide Sokker; det venstre Forbeen er stivt. Eieren af denne Hest vil erholde samme udleveret, naar han mod Legitimation af sin Eiendomsret melder sig hos Undertegnede, og derhos erlægger de af Optagelsen flydende Udgifter. Frysenborg Birkecontoir, den 3die August 1840. Kampmann.
Aarhuus Stifts-Tidende, 1840-08-07
Følgende mig tilhørende Eiendomme paa Veile Kjøbstads Grund, ere underhaanden at erholde tilkjøbs, nemlig a) En tæt udenfor Veile Sønderport beliggende Eng, Broholdeshauge kaldet, tilligemed derved værende Have, enten samlet eller hver for sig. b) De ligeledes tæt udenfor Sønderport af mig opførte Bygninger, nemlig: 2de to Etage grundmurede Huse, det ene paa 14 og det andet paa 15 Fag, Alt indrettet til Kornloft, Stald, Lade &c. og forbunden ved et grundmuret Halvtag paa 4 Fag til Vognskuur. Med disse Bygninger kan foruden den derved værende Byggeplads, følge den under Litr. 2 beskreve Eng, eller endeel deraf, samt Haven. c) De mig paa det saakaldte St. Bjerre tilhørende Jorder og Søndermarkslodder, enten samlede eller separate, og d) 6 andre mig tilhørende og længere bortliggende Søndermarkslodder, hvorpaa er opført en grundmuret Bygning paa 10 Fag, deels til Beboelse og deels til Avlsbrug. Skjøndt disse 6 Lodder fortiden ere sammenlagte, kunne de ogsaa erholdes særskildte. Vedkommende vilde behagelig personlig eller i portofrie Breve henvende sig til Hr. Cancelliraad Procurator Anchersen i Veile, eller til undertegnede Eier. Betalingsvilkaarene ville vorde saa favorable som muligt. Brandtberg pr. Veile, den 29de Juli 1840. N. Smidt.
Aarhuus Stifts-Tidende, 1840-08-07
En Plads for en Huusholderske er til 1ste November d. A. ledig paa en Herregaard i Jylland. De Søgende ville enten personlig eller i franqverede Breve henvende sig om denne Plads til Postcontoiret i Aarhuus, men uden at være forsynede med Anbefalinger om Duelighed og øvrigt godt Forhold nytter det ikke at melde sig.
Aarhuus Stifts-Tidende, 1840-08-07
Ægte Lüneborger Salt.
Aarhuus Stifts-Tidende, 1840-08-07
af prima Qvalitet, kan faaes saavel i Foustager som i mindre Partier til de billigste Priser hos J. F. W. Røse. Hviid og graae Droj. Nak. Hør, Hørblaar og Hampeblaar, er arriveret directe fra Riga, og sælges til billige Priser hos J. F. W. Røse. Kartoffel-Stivelse. kan faaes billig hos J. F. W. Rose.
Aarhuus Stifts-Tidende, 1840-08-07
Torsdagen den 13de August om Eftermiddagen Kl. 3, afgaaer Skipper H. P. Halmøe fra Colding til Kjøbenhavn, medtagende Passagerer og Fragtgods.
Aarhuus Stifts-Tidende, 1840-08-07
Paa Søndag prædiker i Frue Kirke til Høimesse: H. H. Hr. Stiftsprovst Lindhard, og til Aftensang: Hr. Pastor Fønss.
Aarhuus Stifts-Tidende, 1840-08-08
Akad 3128. Løverdagen. den 8de August. Den til Forsendelse, med Brevposterne Kongelig allernaadigst allene privilegerede Aarhuus Stiftbellende Nedigeres og udgives 4 Gange ugentlig af Dverkrigscommissair A. F. Elmanist.
Aarhuus Stifts-Tidende, 1840-08-08
Blandinger. Om Russernes Heltebedrifter i Tscherkesserkampen læses følgende officielle Beretning fra St. Petersborg: Fæstningen Weljaminow blev stormet af Bjergfolkene den 12te Marts. Efter at Garnisonen havde forkastet alle Forslag om Overgivelse, fortsatte den med urokkeligt Mod den haabløse Kamp(Tsch. vare tigange stærkere), og fandt deri en hæderlig Død. Alle faldt, med Undtagelse af 10 syge Soldater, som vare i Hospitalet. Garnisonen bestod af 400 Md. Bjergfolkene havde næsten 800 Døde.
Aarhuus Stifts-Tidende, 1840-08-08
Den 3die April angreb de, 11000 Md. stærke, Fæstningen Michael, hvis Garnison bestod af 480 Md. Da Kommandanten, Capt. Liko, indsaae Umuligheden, af at kunne holde sig, foreslog han Garnisonen, at forænge Krudtkammeret, hvis det ikke skulde lykkes, dem, at slaae Angrebet tilbage. Dette Forslag blev antaget med almindelig Jubel. Togange bleve Tscherkesserne kastede tilbage og styrtede ned i Voldgraven, men Rytterne huggede ind med deres Sabler og tvang Flygtningerne til at vende om igien. Stormen blev atter fornyet, og Garnisonen drevet ind i Forskandsningen. Bjergfolket jublede over Seiren og trængte videre. Da fløi Krudttaarnet i Luften. Garnisonen omkom, men ogsaa alle de i Fæstningen indtrængte Fjender. Den 7de Juni angrebes Fæstningen Aba, som ligger paa Veien fra Kuban til Kysten af det sorte Hav, og blev omringet af 12,000 Md. Jntet kunde standse deres Angreb. Dristige og med aabenbar Dødsforagt styrtede de sig, midt under Kugler og Kartætscher, med en overordentlig Hurtighed og Lethed, ned i Gravene og op af Brystværnet den uundgaaelige Død imøde. Deres Harniskklædte trængte fleregange ind i Fæstningen, men bleve enten dræbte eller drevne tilbage. Endelig brød en talrig Hob ind i en Bastion og styrtede ind i Fæstningen. Dennes Kommandant, Oberst Wesselowsky, samt lede sin Reserve, der kun bestod af 40 Mand, angreb dermed den indtrængte Skare med fældet Bajonet, drev den ud igjen af Fæstningen og erobrede to Faner, Denne Hellegierning opflammede Garnisonens Mod i høieste Grad. Fjenden blev aldeles jaget paa Flugten. J Fæstningen og i Gravene fandtes 685 fjendtlige Liig. Mange havde de slæbt med sig. Den russiske Garnison bestod ved Angrebets Begyndelse af 16 Officerer og 676 Soldater. Garnisonens Præst, Alex. Jmanow, havde under hele Stormen staaet med Korset i Haanden midt imellem Soldaternes Geledder. "Mehemed Ali (hedder det i Pariserbladet Sicle"), den eneste Mand, siden Napoleons Død, vil nok vide at bibringe den engelske Flaade et Dødssaar, hvis den vover at angribe Alexandrien."
Aarhuus Stifts-Tidende, 1840-08-08
Frankrig har (hedder det i f. Bl.) Principer, Penge, Soldater og Kanoner. Det er Alt hvad der behøves til at forandre Europas Skjebne. J Bankens Hvælvinger ligge 300 Millioner, der med vore andre Hjelpemidler ere tilstrækkelige til en 10aarig Krig. Dronning Christine holdes som Fange i Barcellona og bevogtes (som der siges) af 800 Md. af Esparteros Hær. O'Donnell skal have erklæret sig for Dronningen, imod Espartero.
Aarhuus Stifts-Tidende, 1840-08-08
Den franske Gesandt i Spanien har faaet meget bestemte Jnstructioner fra sin Regjering. Han skal i Frankrigs Navn udtale en formelig Misbilligelse af enhver Act som har kunne krænke den kgl. Majestæt, og han skal stille Dronningen den franske Politiks Raad og Jndflydelse til Disposition, samt overalt, hvor han maatte støde paa Englands Jntriguer, energisk bekjæmpe dem. Lord Durham, Een af Englands første Statsmænd, er død den 28de Juli paa Øen Wight, hvor hans svagelige Helbred havde nødt ham til at stands sin Reise til et tydsk Bad. John Lambion, hans ældste Søn, er Arving til alle hans Titler og Værdigheder. En russisk Fyrstinde Wolkonsky er sendt udenlands og alle hendes Godser seqvestrerede.
Aarhuus Stifts-Tidende, 1840-08-08
Politiet i Paris har i denne Tid travlt med at søge efter Prinds Ludvig Napoleon, som skal opholde sig der i Staden, uden at man har kunnet opdage ham. Den fr. Gesandt i London havde meldt hans Afreise, og at han vilde til Frankrig, men skjøndt der ved Telegrafen var givet Ordre til at gribe ham overalt paa Kysten, var det dog lykkedes ham at undgaae alle Efterforskninger. Breve fra Frankrig melde, at mange brittiske Familier allerede belave sig paa at reise tilbage til England, af Frygt for en forestaaende Krig. Til Persien skal der afgaae et fransk Gesandtskab, der udstyres med en saadan Pragt, at det vil komme til at koste en Million. Den store Sørgefest for de i 1830 faldne Juli kæmper, hvis jordiske Levninger med stor Høitidelighed bleve flyttede til det for dem indviede Gravmæle under Bastille-Støtten, gik for sig i Paris den 28de Juli. Da Toget passerede Louvre stod Kongen og den hele kgl. Familie i de aabne Vinduer med blot, tede Hoveder, hvorover Folket jublede. Om Morgenen tidlig, ved det første Kanonskud, havde man af hyllet Frihedsgudindens Billedstøtte paa Bastille-Søilen, men et langt Sørgeflor, indviklet med Sølv stjerner, vaiede ned fra Støtten. Omkring Søilen, var anbragt Estrader for 6000 Personer, og deriblandt for de Faldnes nærmeste Slægtninger. Efter at Kisterne vare nedsatte i de indviede Gravhvælvinger, der alle vare meget pragtfulde og hver især indeholdt en 14 Al. lang Sarcophag, blev der udført en af Berlioz comp. Sørgesomphonie. Til Slutning defilerede Tropperne og hele Nationalgarden forbi Frihedsstøtten. Den franske Regjering er ilde forlegen med de 30,000 spanske Carlister, hvoriblandt 2865 Officerer, og 95 Oberster, som ere tyede over paa fransk Grund. De have allerede kostet over en halv Million, og man antager, at de ikke kunne holdes et heelt Aar under 8 Mill. Man vilde gjerne sende dem Alle til Africa; men de ville ikke paa anden Maade beqvemme sig dertil, end at de selv maae udvælge deres Officerer, og det gaaer ikke an. Trods deres sørgelige Forfatning ryge disse Mennesker roligt deres "Cigarito og dandse lystig Cachucha" ov.
Aarhuus Stifts-Tidende, 1840-08-08
Politiet har bekjendtgjort, at der nylig fra et udenlandsk Handelshuus i London er bleven bortstiaalet 17,000 Pd. St. i danske Statspapirer, 21,000 Pd. i brasilianske Statspapirer, og 100,000 Gylden i hollandske Femprocenter, tilsammen en Værdi af 140,000 Pd. Sterling, og at disse Summer nu ere i Viinhandler Robert Brines & Comp. Besiddelse. Da denne Mand, der hemmelig er reist bort med sin Familie, beskyldes for at have antaget disse Papirer, uagtet han vidste, de vare stiaalne, saa udloves for hans Paagribelse og Gjenerholdelsen af de bortkomne Statspapirer en Belønning af 1000 Pd. St.
Aarhuus Stifts-Tidende, 1840-08-08
Den 17de Juli, om Morgenen, blev der fra Observatoriet i Mailland hørt et stærkt Bulder i Luften. Senere erfoer man, at der til samme Tid var i Lo cate seet en stor Jldkugle paa Himlen, idet den tog sin Retning fra Nordost til Syd, og derpaa deelte sig i to Dele, hvoraf hver især havde Udseende af en Raket. Paa forskjellige andre Steder har man til samme Tid og i samme Retning seet tre lysende Legemer af hvidlig Farve, og som efter omtrent en halv Minuts Forløb ligeledes gave et heftigt Knald. Man har allerede modtaget lignende Meddelelse fra Steder, der ligge 20 til 30 Mile fra Mailland, og Observatoriet, venter endnu flere Oplysninger om dette mærkværdige Phænomen.
Aarhuus Stifts-Tidende, 1840-08-08
Fra Elsas fortælles følgende sælsomme Begivenhed, der nylig har tildraget sig i Sognet Mittelhausen, i Districtet Zabern. Johannes Flick og Kone, der høre til Pietisternes Sect, indsluttede sig forleden tilligemed deres Børn, i den faste Beslutning: ei at ville tage meere Næring til sig. Underrettet herom, begav Øvrigheden sig den 20de Juli til Flicks Vaaning og søgte med det Gode at formaae ham til at afstaae fra sit Forehavende. Baade han og hans Kone samt Børnene forefandtes pyntede i deres bedste Klæder; men da de allerede i flere Dage ingen Næring havde taget til sig, vare de i en ynkelig Tilstand. Forgiæves søgte Mairen at formaae dem til at spise; de vægrede sig derved med den Erklæring: at de ingen jordisk Føde meere behøvede, da den guddommelige Velsignelse var deres bedste Næring. Da de ogsaa forbøde Børnene at spise af den fremsatte Mad, lod Mairen de smaae bringe ind i et andet Værelse. Samme Flick har forkyndet Sognets Beboere, at hans Kone vil om nogen Tid fare levende til Himmels. Cassationsretten i Paris maatte nylig afgive Kiendelse i den vigtige Sag, om Tilskjæringen af et Par Buxer var en Opfindelse, der fortjente at gives Patent paa. Domstolen gav derpaa et benægtende Svar.
Aarhuus Stifts-Tidende, 1840-08-08
Paa den pyrenæiske Halvøe er det endnu Vedtægt, at en Synder, som har besteget Skafottet, kan frelses, naar et Fruentimmer vil ægte ham. For kort siden blev i Sevilla en Misdæder ført til Retterstedet. Da meldte sig en riig, men gammel, runken Kjærling, som Gierrighed, Ondskab og en heel Hær af onde Dæmoner tittede ud af hvert Øie, hver Mundvig, hver Rynke, og forlangte Forbryderen til Mand. Men da Denne saae Bruden, lukkede han strax Øinene, og tilraabte den, som kjørte Sluffen: Kjør til, Svoger! Hellere hænges, Retten i Amsterdam har forleden bortviist Senioren for Stadens Advocater, Hr. van Hall, fra Skranken, fordi han har et sort Halsbind istedet fordet reglementerede hvide. Efterat have raadslaaet i to stive Timer, afsagde Retten den Kiendelse, at Advocatens Dragt var mangelfuld, og udsatte Sagen i otte Dage, for at give ham Leilighed til at fremtræde i det foreskrevne Costumme. "Man maatte ønske, (tilføier Beretningen) allevegne at see de Advocater afviste, som gjøre Hvidt til Sort."
Aarhuus Stifts-Tidende, 1840-08-08
Det store adelige Gods Treffen, som for ikke længe siden blev bortspillet i Wien, blev vundet af femten Damer i Presburg.
Aarhuus Stifts-Tidende, 1840-08-08
Den catholske Præst Kantack i Inowraclam havde nægtet den for den afdøde Konge af Preussen anordnede Klokkeringning, hvorfor Forstanderne for de catholske Menigheder i en Adresse have klaget derover til Kongen. Der er nu meddeelt dem følgende Svar: Til Forstanderne for den catholske Kirke og Repræsentanterne for den catholske Menighed i Jnowraclaw.
Aarhuus Stifts-Tidende, 1840-08-08
Af Eders Beretning af 25de f. M. har jeg erfaret, at Provst Kantack har nægtet den for min afdøde Fader anordnede Klokkeringning og derved vakt de catholske Jndvaaneres Uvillie. Det Sindelag, De ved denne Leilighed have lagt for Dagen, som beviser trofast hengivenhed og Kjærlighed, som De tilligemed de øvrige catholske Jndvaanere vise mig ved Mindet om min høisalige Hr. Fader, har fundet høi Gjenklang i mit Hjerte, høiere end den Virkning, som hiin Klokkelyd kunde frembringe, der nu er bleven forsømt, fordi en fanatisk Geistlig har forglemt sin Pligt. Jeg forsikkrer Dem derfor om min Velvillie. – Sanssouci, den 13de Juli 1840. Friedrich Wilhelm."
Aarhuus Stifts-Tidende, 1840-08-08
Fra Stockholm haves den uventede Nyhed, at Sverrigs to høieste Statsembedsmænd, Justits- og Udenrigs Ministrene Grev Posse og Friherre Stjer neld, have den 28de Juli forlangt deres Afskeed.
Aarhuus Stifts-Tidende, 1840-08-08
Nysgierrigheden er stor (hedder det i Aftonbladet) for at erfare Anledningen dertil."
Aarhuus Stifts-Tidende, 1840-08-08
Paa Deres Majestæters sidste Reise gjennem Veile, have Allerhøistsamme viist den Naade at holde Hr. Catechet Schousboes Søn. Christian Carl, over Daaben. Hs. Maj. Kongen repræsenteredes af Hs. Excell. Overstaldmester Grev Danneskjold Samsøe, og Hs. Maj. Dronningen af Kammerfrøken v. Waltersstorff. (Uddr. af Veile Av.)
Aarhuus Stifts-Tidende, 1840-08-08
Den 2den August havde de 40 Bjergsangere havt den Ære at synge ved Deres Majestæter Kongen og Dronningen af Danmarks Hof i Veile, og derefter, som et Beviis paa Allerhøists. Tilfredshed, modtaget de meest smigrende Beviser paa det høie Herskabs Gavmildhed, ligesom de ogsaa allernaadigst bleve indbudne til at give Concert ved Hoffet i Khvn. (Md.)
Aarhuus Stifts-Tidende, 1840-08-08
Den fra Aalborg voterede Adresse til Stænderforsamlingen om at petitionere Hs. M. Kongen om en Forandring i Statsforfatningen overeensstemmende med det constitutionelle System Principer, havde allerede den 2den de over 400 Underskrifter. (Aalb. Av.)¬
Aarhuus Stifts-Tidende, 1840-08-08
J Ringkjøbing døde for nogle Dage siden meget pludselig en fuldkommen sund og rask Pige. Efter at hun havde spiist sin Middagsmad med sædvanlig Appetit, klagede hun over Smerter i Hovedet og lagde sig derfor paa Sengen, hvor hun neppe 1/2 Time efter udaandede i Moderens Arme. (S. Bl.)¬
Aarhuus Stifts-Tidende, 1840-08-08
Hr. Pastor St. St. Blicher bekjendtgjør i Rd. Av.,at Hs. M. Kongen har afkjøbt Peder Nielsen Himmelbjerget, og saaledes aabnet sit Folk Adgang til samme.
Aarhuus Stifts-Tidende, 1840-08-08
Copulerede. J Frederikshavns Kirke d. 31te Juli, Skibsfører T. M. Dahl af Frederikshavn og Jfr. Jda C. F. Bestle af Kjøbenhavn. - J Værum Kirkeden 5te August : Hr. Kjøbmand Andreas Falkenberg af Randers og Jfr. Wilhelmine Nicoline Jensen af Lundberg.